Source: https://ispis.sk/judikatura/KSKE/3Co120/2011
Timestamp: 2020-03-30 12:44:56+00:00
Document Index: 13160789

Matched Legal Cases: ['§ 214', '§ 142', '§ 224', '§ 11', '§ 14', '§ 15', '§ 17', '§ 18', 'súd ', 'súd ', 'súd ', 'súd ', 'súd ', 'súd ', '§ 214', 'súd ', 'súd ', '§ 142', '§ 224', 'súd ', 'súd ', '§ 11', '§ 14', '§ 15', '§ 17', '§ 18', 'súd ']

KSKE 3 Co 120/2011 - iSpis
iSpis Judikatúra – KSKE 3 Co 120/2011
KS v Košiciach, dátum 28.02.2012, sp.zn. KSKE 3 Co 120/2011
§ 214 ods. 5 OSP § 142 ods. 1 OSP § 224 ods. 1 OSP § 11 ods. 1 písm. a) zákona č. 655/2004 § 14 zákona č. 655/2004 § 15 zákona č. 655/2004 § 17 zákona č. 655/2004 § 18 ods. 4 zákona č. 655/2004
Súd: Krajský súd Košice Spisová značka: 3Co/120/2011 Identifikačné číslo súdneho spisu: 1007200784 Dátum vydania rozhodnutia: 29. 02. 2012 Meno a priezvisko sudcu, VSÚ: JUDr. Jarmila Sopková Maximová ECLI: ECLI:SK:KSKE:2012:1007200784.2
Uznesenie Krajský súd v Košiciach v právnej veci žalobkyne: Mgr. Heleny Farkašovej, správkyne konkurznej podstaty EX BROKERS a.s. v konkurze, so sídlom v Košiciach, Jazerná 1, IČO: 36 458 911, proti žalovaným: v 1. rade: T SILVERS, a.s., so sídlom v Brekove č.337, v 2. rade: RDC CONSULTANS LIMITED, The Post House, Barraclougha Lone, Barton-upon, Humber, DN 185 BB, Veľká Británia, obom právne zastúpeným Mgr. Ivanom Centkom, advokátom Advokátskej kancelárie so sídlom v Košiciach, Popradská 68, v 3. rade: SIS - spoločnosť s ručením obmedzeným Rožňava, so sídlom v Košiciach, Jazerná 1, IČO: 00 618 772, právne zastúpenému JUDr. Jozefom Mižákom, advokátom Advokátskej kancelárie so sídlom v Košiciach, Škultétyho 1, v konaní o určenie absolútnej neplatnosti zmluvy o zabezpečení záväzku prevodom vlastníckeho práva k nehnuteľnosti, o odvolaní žalobkyne proti rozsudku Okresného súdu Košice II z 25. januára 2011, č.k.45C/145/2007-423, takto
Žalobkyňa je povinná nahradiť žalovanému v 3. rade trovy odvolacieho konania v sume 77,29 eur na účet jeho právneho zástupcu do troch dní od právoplatnosti rozsudku.
Náhradu trov odvolacieho konania žalovaným v 1. a v 2. rade vo vzťahu ku žalobkyni n e p r i z n á v a.
Krajský súd v Košiciach (ďalej len odvolací súd ) rozsudkom z 21. februára 2012, č.k. 3Co120/2011-457, potvrdil rozsudok Okresného súdu Košice II (ďalej len súd prvého stupňa ) z 25. januára 2011, č.k.45C/145/2007-423, ktorým zamietol žalobu žalobkyne, v ktorej sa domáhala určenia, že zmluva o zabezpečení záväzku prevodom vlastníckeho práva k nehnuteľnostiam z 01. decembra 2003, uzatvorená medzi nadobúdateľom O. U., H..U.., a prevodcom Q. X. C..S..L.., H..U.., je absolútne neplatná.
V konaní podal žalovaný v 3. rade k odvolaniu žalobkyne písomné vyjadrenie, v ktorom navrhol, aby odvolací súd rozsudok súdu prvého stupňa potvrdil a aby mu priznal náhradu trov odvolacieho konania. V tomto písomnom podaní, a ani do vyhlásenia rozhodnutia Krajským súdom v Košiciach, t.j. do 21. februára 2012, však žalovaný v 3. rade trovy odvolacieho konania nevyčíslil.
Podľa ustanovenia § 214 ods. 5 O.s.p., ak nie je v čase verejného vyhlásenia rozsudku možné rozhodnúť o náhrade trov konania, pretože neboli vyčíslené, odvolací súd rozhodne samostatným uznesením. Rovnako postupuje, ak si účastníci konania uplatnia náhradu trov konania v súvislosti s verejným vyhlásením rozsudku.
Vzhľadom na vyššie uvedené odvolací súd rozhodol o trovách konania až po vyhlásení rozhodnutia, a to v súlade s ustanovením § 142 ods. 1 v spojení s ust. § 224 ods. 1 O.s.p., t.j. podľa zásady úspechu.
Odvolací súd zohľadnil, že žalovaný v 3. rade bol v odvolacom konaní úspešný, pričom trovy odvolacieho konania si uplatnil a tieto následne vyčíslil písomným podaním z 23. februára 212, podaným osobne 24. februára 2012 na Krajskom súde v Košiciach, a to v sume 77,29 eur.
Trovy odvolacieho konania, ktoré vznikli žalovanému v 3. rade, pozostávajú z trov právneho zastúpenia za jeden úkon právnej služby - vyjadrenie k odvolaniu z 1.3.2011 (57 eur) a režijný paušál (7,41 eur) , t.j. spolu 64,41 eur. Odvolací súd trovy právneho zastúpenia určil v zmysle ust. § 11 ods. 1 písm. a/, § 14, § 15, § 17 vyhlášky č. 655/2004 Z. z. o odmenách a náhradách advokátov za poskytovanie právnych služieb.
Na základe skutočnosti, že advokát je platiteľom dane z pridanej hodnoty v súlade s ust. § 18 ods. 4 vyhlášky č. 655/2004 Z.z. o odmenách a náhradách advokátov za poskytovanie právnych služieb mu patrí odmena zvýšená o DPH vo výške 20 % podľa zákona č. 222/2004 Z.z., čo predstavuje sumu 12,88 eur.
V predmetnom podaní z 23. februára 2012 žalovaný v 3. rade vyčíslil aj trovy prvostupňového konania, tieto však odvolací súd nezohľadňoval, nakoľko žalovanému v 3. rade bola náhrada trov prvostupňového konania priznaná rozsudkom Okresného súdu Košice II z 25. januára 2011, č.k. 45C/145/2007-423, ktorý bol v odvolacom konaní potvrdený v celom rozsahu.
Úspešným žalovaným v 1. a 2. rade trovy odvolacieho konania neboli priznané, pretože títo účastníci si ich náhradu neuplatnili.